Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 250/12/8806	Košice, 3.5.2012
EEČ : 2-65-105-2012

U Z N E S E N I E

Trestná vec:	obvinená XXXXX 
Prečin:	ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	trvalé bydlisko: XXXXX
Obvodnému úradu Košice - okolie, so sídlom v Košiciach
Skutková veta:
ako matka syna XXXXX, žiaka Špeciálnej základnej školy v Košiciach tomuto umožnila v období od 02.09.2011 do 31.01.2012  vymeškať bez ospravedlnenia 144 vyučovacích hodín, 
Právna veta:
nejde o trestný čin, ale ide o skutok, ktorý by mohol tento orgán prejednať ako priestupok v zmysle zákona č.372/1990 Zb., o priestupkoch 

Odôvodnenie:
Uznesením povereného príslušníka Obvodného oddelenia PZ Bohdanovce sp. zn. ORP-280/BO-KS-2012 zo dňa 26.03.2012 bolo vznesené obvinenie . XXXXX pre prečin ohrozovania mravnej výchovy  podľa § 211 ods. 1, písm. b/ Trestného zákona na tom skutkovom základe, ako je uvedené vo výrokovej časti tohto uznesenia.

	Po skončení skráteného vyšetrovania policajný orgán predložil vyšetrovací spis s návrhom na postúpenie veci. Preskúmaním vyšetrovacieho spisu som zistil, že návrh príslušníka PZ je opodstatnený, nakoľko má oporu vo výsledkoch vyšetrovania.
Obvinená XXXXX uviedla, že jej syn mal aj ospravedlnené absencie a postará sa o to, aby z vyučovacieho procesu nevymeškával vyučovacie hodiny.
Zo správy Špeciálnej základnej školy v Košiciach na ul. Rovníkovej bolo zistené, že žiak XXXXX v kritickom období , t.z. v priebehu školskom roku 2011/2012 mal 233 ospravedlnených vyuč. hodín a 83 neospravedlnených. 
Konanie obvinenej po formálnej stránke naplnilo pojmové znaky skutkovej podstaty uvedeného prečinu.
Hodnotiac stupeň závažnosti prečinu v intenciách § 10 ods.2/ Trestného zákona možno konštatovať, že tento je nepatrný, keďže podľa vyššie citovaného ustanovenia nejde o prečin ak vzhľadom na spôsob vykonania činu a jeho následky, okolnosti za ktorých bol čin spáchaný, mieru zavinenia a pohnútku páchateľa je jeho závažnosť nepatrná.
V danom prípade je potrebné konštatovať, že predovšetkým s poukazom na počet vymeškaných hodín ako aj snahu obvinenej o zlepšenie prospechu a školskej dochádzky jej syna je závažnosť jej protiprávneho konania nepatrná.
Tento skutok však možno právne posúdiť ako priestupok na prejednanie ktorého je vecne a miestne príslušný Obvodný úrad Košice - okolie so sídlom Košiciach. 
Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia      

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor